**fă-te, inimă, o scară**

*Mariana Fulger*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

pruncului care am fost

să urce din suflet afară

de mână să mergem prin primăvară

să ne spună păpădiile și buburuzele

fluturii și albinele și toate ramurile înfloritele

de ce simțim ploaia cum simțeam și simțim

dragă ființa mamei

și-a pus ea ceva din ființa mamei

ori sufletul mamei drag e în ploi de o viață

cu lumină și apă, cu petale și polen

cu frunze și timp, și dragoste

peste ființa copiilor ei dragi

fă-te, pixule, un buchet de ghiocei

și scrie cum te-ai înălța din alb

alb care sărută ploaia

și se scutură puțin ca un pui de vrabie

ca un clinchet de clipă

pe ața vremii

\_

Copyright Mariana Fulger